Suna no onna (1964)    "Are you shoveling sand to live, or living to shovel sand?"    "Pitfallist" on kaemise järg lõpuks jõudnud Hiroshi Teshigahara järgmise filmini, "Woman of the Dunes", ja selleks kulus kõigest pool aastat. Nii osalt sellepärast, et mind on heidutanud antud Kôbô Abe kirjutatud teose väärikas tutvustamine ja olen lihtsalt püüdlikult vältinud liiga mitmetähenduslikke linateoseid. Ehk nüüd suhe nende mõista üritamisega taastub.      Keskses rollis on linnamürast pääsu otsiv nimetu entomoloog (Eiji Okada, "Hiroshima mon amour"), kes, sooviga oma nimi avastusega jäädvustada, liivaluitelt haruldasi isendeid otsib. Liivameres mõtiskledes jääb mees maha viimasest bussist tagasi koju ning külalislahkust üles näitavad kohalikud lubavad ta öömajale sokutada. Määratult liivaaugus elava lesestunud naise juurde, kus järgmise päeva hommikuks on ligipääsu võimaldanud redel üles tõmmatud. Naise saatuseks on aga pikemat aega olnud aina juurde tuleva liiva kühveldamine, mille vangistuses leiab end nüüd ka auku juhatatud mees.      "Woman of the Dunesi" on palju võrreldud Camus' "Sisyphose müüdiga" ja eks ta ole ka sellest suuresti mõjutusi saanud. Näiliselt tühja töö tegemine ning absurdikangelaseks saamine, kuid siinne ei kujuta jumalate karistust, vaid olukorras ellujäämiseks vajalikku tegevust ning mehe vangistus on samuti juhuslik lõks, millesse ta sisse astus. Mehe puhul on tähtsal kohal ka identiteet, ta on võõrandunud modernsest maailmast ja ka putukate kogumine tõendab siin soovi kõigest eralduda.  Alguses võetakse kokku ka mehe püüdu konventsioonide poolt määratud saatuse vastu mässata:    "The certificates we use to make certain of one another: contracts, licenses, ID cards, permits, deeds, certifications, registrations, carry permits, union cards, testimonials, bills, IOUs, temporary permits, letters of consent, income statements, certificates of custody, even proof of pedigree. Is that all of them? Have I forgotten any? Men and women are slaves to their fear of being cheated. In turn they dream up new certificates to prove their innocence."    Mingit kindlat lahendust nendele küsimustele ei anta, mees lepib oma uue saatusega ja leiab tröösti ühes teises avastuses, nagu ka Camus' järgi Sisyphos.    Filmi puhul jäi tegelt palju mainimata ning vajab kindlasti järjekordset vaatamist millalgi, sest ühekordse vaatamise järel jääb teos suuresti mõistmatuks. Siiski väga nauditav ning omapärane.    Hinnang: 9/10    Posted by: Sander